“สาธารณสุข” เปิดทางผู้ผลิตเครื่องสำอางทำเจลแอลกอฮอล์ได้ หวังแก้ปัญหาขาดตลาด
“สาธารณสุข” เปิดทางผู้ผลิตเครื่องสำอางทำเจลแอลกอฮอล์ได้ หวังแก้ปัญหาขาดตลาด
“สาธารณสุข” เปิดทางผู้ผลิตเครื่องสำอางทำเจลแอลกอฮอล์ได้ หวังแก้ปัญหาขาดตลาด
5 มี.ค. 2563

นายอนุทิน ชาญวีรกูล รองนายกรัฐมนตรีและ รมว.สาธารณสุข เปิดเผยว่า ได้สั่งการให้องค์การอาหารและยา (อย.) ไปปรับปรุงแก้ไขกฎหมายที่เป็นอุปสรรคในเรื่องการผลิตเจลแอลกอฮอล์ เพื่อเปิดทางให้ผู้ผลิตเครื่องสำอางที่มีวัตถุดิบเป็นแอลกอฮอล์สามารถผลิตเจลแอลกอฮอล์ได้ เนื่องจากกฎหมายเดิม กำหนดให้ผลิตภัณฑ์ที่มีแอลกอฮอล์เป็นส่วนประกอบเพื่อฆ่าเชื้อถือเป็นเครื่องมือแพทย์ ดังนั้นผู้ที่ไม่ได้รับอนุญาตให้ผลิตเครื่องมือแพทย์ จึงไม่สามารถผลิตเจลแอลกอฮอล์ได้
“เป็นประกาศเก่า ตั้งแต่โลกยังไม่รู้จัก Covid-19 แต่ตอนนี้สถานการณ์ได้เปลี่ยนไปมาก เราต้องระดมทุกทรัพยากรมาช่วยกันสกัดโรคนี้ จึงได้สั่งการให้ยกเลิกประกาศฉบับนี้ และ อย.ได้ปฏิบัติตามแล้ว เท่ากับผู้ผลิตเครื่องสำอางค์กลับมาผลิตเจลแอลกอฮอล์ได้ จากนี้เจลล้างมือจะทยอยเข้าสู่ตลาด บรรเทาความเดือดร้อนของประชาชนแน่นอน” นายอนุทิน กล่าว